Әбеш ауылында йылда үткәрелеп килгән “Оҙон көй” район бәйгеһе үтте. Унда Аҡъяр, Йәнтеш, Яны Ергән, Маҡан, Ивановка, Үрнәк, Әбеш, Әбүбәкер ауылдарынан халыҡ йырын ихтирам, хөрмәт иткән, бөтә нескәлектәре менән оҫта башҡарған һәүәҫкәр йырсылар, башҡарыусылар ҡатнашты. Бәйгене башлап, ауылдын абруйлы аҡһаҡалы Дамир ағай Исмәғилов доға уҡып, үҙенен фатихаһын биреп, барлыҡ бәйгеселәргә лә тел асҡыстары теләне. Әбеш ауыл советы ауыл биләмәһе башлығы бәйгеселәрҙе сәләмләм, һәр береһенә лә унышлы сығыш теләне.